கேள்வி: பர்பரால் - வரலாறு பற்றி விளக்கவும்.
பதில்: சக்கரை மீது கந்தக அமிலமும் மாங்கனீசு ஈராக்சைடும் வினைப்படுவதைப்பற்றி ஆராயும்போது, யோகான் டாபரைனர் என்ற செருமானிய அறிவிய்லாளர் 1832 இல் பர்பராலைத் தற்செயலாகக் கண்டுபிடித்தார். புதியதொரு வேதிப்பொருளைக் கண்டுபிடித்துவிட்டதாக இவர் எண்ணினார். சுட்டென்கவுசு என்ற ஆங்கில அறிவிய்லாளர் இப்பொருள் ஓர் ஆல்டிகைடு தான்; பார்மால்டிகைடை ஒத்த வேதிப் பண்புள்ளது என 1840ல் காட்டினார்.
கேள்வி: பர்பரால் - பயன்கள் குறித்து விரிவாக சொல்லுங்கள்.
பதில்: பார்மால்டிகைடுக்கு மாற்றுப்பொருளாக பலவகைகளில் பயன்படுகிறது. செயற்கை தொய்வம் செய்யப் பயன்படும் புயூட்டாடீன் (Butadiene) என்னும் பொருளைப் பிரிக்கவும், உயவெண்ணெய்கள், தாவர எண்ணெய்கள், மீன் எண்ணெய் முதிலியவற்றைத் தூய்மையாக்கவும் பயன்படுகிறது. பீனாலுடன் சேர்ந்து பிசின்வகைகளை அளிப்பதால் நெகிழித் தொழிலில் பெரிதும் பயன்படுகிறது. காளான்களையும், குற்றுயிரிகளையும் கொல்வதால் மருத்துவத்தில் பயன்படுகிறது. 200 வகைக்கும் மேற்பட்ட தொழிலில்களில் இது பயன்படுகிறது.